(Грузьдзіловіч: ) "Я згодны. І хачу яшчэ падкрэсьліць, што ўся гэтая гісторыя, барацьба вакол гэтай тэмы і тое, як яна ў Беларусі праходзіць, дэманструе няразьвітасьць беларускага грамадзтва. У прынцыпе, зразумела, што самыя балючыя пытаньні ўзьнімаюцца ў менавіта падчас выбараў. Бо паўстае галоўная праблема – як жыць далей, ці варта жыць з гэтай уладай, альбо, усё-ткі трэба абраць іншых. Таму вельмі добра, што падчас выбараў узьніклі гэтыя пытаньні, бо падчас выбараў і грамадзтва прыслухоўваецца да прэсы, тэлебачаньня і таго, што кажуць абмяркоўваюць людзі – каб ведаць, якісьці далей і каго выбіраць.